CELEX: 32011R0664
Language: hr
Date: 2011-07-11 00:00:00
Title: Uredba Komisije (EU) br. 664/2011 od 11. srpnja 2011. o izmjeni Uredbe (EZ) br. 1013/2006 Europskog parlamenta i Vijeća o pošiljkama otpada radi uključivanja određenih mješavina otpada u njezin Prilog III.A  Tekst značajan za EGP

15/Sv. 34
            
            
               HR
            
            
               Službeni list Europske unije
            
            
               171
            
         32011R0664
   
               L 182/2
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 664/2011
   od 11. srpnja 2011.
   o izmjeni Uredbe (EZ) br. 1013/2006 Europskog parlamenta i Vijeća o pošiljkama otpada radi uključivanja određenih mješavina otpada u njezin Prilog III.A
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 58. stavak 1. točku (c),
   budući da:
   
               (1)
            
            
               Finska je Komisiji podnijela zahtjev za razmatranjem uključivanja određenih mješavina otpada uvrštenih pod stavkama B3040 i B3080 baselske klasifikacije u Prilog III.A Uredbi (EZ) br. 1013/2006.
            
         
               (2)
            
            
               Ujedinjena Kraljevina je Komisiji podnijela zahtjev za razmatranjem uključivanja određenih mješavina otpada uvrštenih pod stavkom B3020 baselske klasifikacije u Prilog III.A Uredbi (EZ) br. 1013/2006.
            
         
               (3)
            
            
               Komisija je primila primjedbe Belgije, Češke, Danske, Njemačke, Italije, Luksemburga, Nizozemske, Austrije, Poljske, Portugala, Rumunjske, Slovenije, Finske i Švedske u pogledu prihvatljivosti miješanja otpada koji odgovaraju različitim alinejama i podalinejama stavaka baselske klasifikacije B1010, B2010, B2030, B3010, B3020, B3030, B3040 i B3050, u smislu razmatranja njihovog uključivanja u Prilog III.A Uredbi (EZ) br. 1013/2006. Uzimajući u obzir te primjedbe, Komisija je odabrala popis mješavina otpada razvrstanih pod jednom jedinstvenom stavkom baselske klasifikacije za uključivanje u Prilog III.A Uredbi (EZ) br. 1013/2006.
            
         
               (4)
            
            
               Komisija je procijenila zahtjeve Finske i Ujedinjene Kraljevine i primjedbe država članica, te je na temelju te procjene odabran popis mješavina otpada razvrstanih pod jednom jedinstvenom stavkom baselske klasifikacije za uključivanje u Prilog III.A Uredbi (EZ) br. 1013/2006.
            
         
               (5)
            
            
               Važno je pojasniti koji se postupci primjenjuju na pošiljke mješavine otpada razvrstane pod jednom jedinstvenom stavkom baselske klasifikacije. Da bi se dozvolio izvoz nekih od tih mješavina otpada u države na koje se ne primjenjuje Odluka Vijeća OECD-a C(2001) 107/završna verzija o reviziji Odluke C(92) 39/završna verzija o nadzoru prekograničnog kretanja otpada namijenjenog oporabi preko granice (Odluka OECD), uzimajući u obzir zahtjeve u pogledu općih informacija iz članka 18. Uredbe (EZ) br. 1013/2006, za te je države potrebno prijelazno razdoblje prije nego što mogu Komisiju obavijestiti o tome mogu li se dotične mješavine otpada izvoziti u tu državu i o eventualnim primjenjivim kontrolnim postupcima.
            
         
               (6)
            
            
               Uredbu (EZ) br. 1013/2006 treba stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Odbora osnovanog na temelju članka 39. Direktive 2008/98/EZ Europskog parlamenta i Vijeća (2),
            
         DONIJELA JE OVU UREDBU:
   Članak 1.
   Prilog III.A Uredbi (EZ) br. 1013/2006 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Međutim, u slučaju izvoza u države na koje se ne primjenjuje Odluka OECD, točka 3. Priloga III.A Uredbi (EZ) br. 1013/2006, kako je izmijenjena ovom Uredbom, primjenjuje se od 1. kolovoza 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 190 12.7.2006., str. 1.
   
      (2)  SL L 312, 22.11.2008., str. 3.
   PRILOG
   Prilog III.A Uredbi (EZ) br. 1013/2006 mijenja se kako slijedi:
   
               1.
            
            
               točka 2. zamjenjuje se sljedećim:
               
                           „2.
                        
                        
                           Sljedeće mješavine otpada uključuju se u ovaj Prilog:
                           
                                       (a)
                                    
                                    
                                       mješavine otpada razvrstane pod stavkama B1010 i B1050 baselske klasifikacije;
                                    
                                 
                                       (b)
                                    
                                    
                                       mješavine otpada razvrstane pod stavkama B1010 i B1070 baselske klasifikacije;
                                    
                                 
                                       (c)
                                    
                                    
                                       mješavine otpada razvrstane pod stavkama B1010 i B1080 baselske klasifikacije;
                                    
                                 
                                       (d)
                                    
                                    
                                       mješavine otpada razvrstane pod stavkom GB040 (OECD) i pod stavkom B1100 baselske klasifikacije ograničene na otpad od tvrdog cinka, trosku koja sadrži cink, obranu pjenastu aluminijsku trosku (ili pjenu) isključujući solnu trosku i otpade vatrostalnih obloga, uključujući posude za taljenje, iz procesa taljenja bakra;
                                    
                                 
                                       (e)
                                    
                                    
                                       mješavine otpada razvrstane pod stavkom GB040 (OECD), pod stavkama B1070 i B1100 baselske klasifikacije, ograničene na otpad vatrostalnih obloga, otpade vatrostalnih obloga, uključujući posude za taljenje, iz procesa taljenja bakra.
                                    
                                 Stavke navedene pod točkama (d) i (e) ne primjenjuju se na izvoz u države na koje se ne primjenjuje Odluka OECD.”
                        
                     
         
               2.
            
            
               Dodaje se sljedeća točka 3.:
               
                           „3.
                        
                        
                           Sljedeće mješavine otpada, razvrstane pod odvojenim alinejama ili podalinejama jedne stavke, uključuju se u ovaj Prilog:
                           
                                       (a)
                                    
                                    
                                       mješavine otpada razvrstane pod stavkom B1010 baselske klasifikacije;
                                    
                                 
                                       (b)
                                    
                                    
                                       mješavine otpada razvrstane pod stavkom B2010 baselske klasifikacije;
                                    
                                 
                                       (c)
                                    
                                    
                                       mješavine otpada razvrstane pod stavkom B2030 baselske klasifikacije;
                                    
                                 
                                       (d)
                                    
                                    
                                       mješavine otpada razvrstane pod stavkom B3010 baselske klasifikacije i navedene na popisu pod Otpaci plastike koji se sastoje od nehalogeniranih polimera i kopolimera;
                                    
                                 
                                       (e)
                                    
                                    
                                       mješavine otpada razvrstane pod stavkom B3010 baselske klasifikacije i navedene na popisu pod Vulkanizirane otpadne smole i kondenzacijski proizvodi;
                                    
                                 
                                       (f)
                                    
                                    
                                       mješavine otpada razvrstane pod stavkom B3010 baselske klasifikacije i navedene na popisu pod Perluoroalkoksialkani;
                                    
                                 
                                       (g)
                                    
                                    
                                       mješavine otpada razvrstane pod stavkom B3020 baselske klasifikacije ograničene na neizbijeljeni papir ili karton ili valoviti papir ili karton, ostali papir ili karton, izrađen uglavnom od izbijeljene kemijske celuloze, neobojene u masi, papir ili karton izrađen uglavnom od mehaničke celuloze (na primjer novine, časopisi i slični tiskani materijali);
                                    
                                 
                                       (h)
                                    
                                    
                                       mješavine otpada razvrstane pod stavkom B3030 baselske klasifikacije;
                                    
                                 
                                       (i)
                                    
                                    
                                       mješavine otpada razvrstane pod stavkom B3040 baselske klasifikacije;
                                    
                                 
                                       (j)
                                    
                                    
                                       mješavine otpada razvrstane pod stavkom B3050 baselske klasifikacije.”